Source: https://info.raad.tartu.ee/dhs.nsf/web/gpunid/GC22581C40021DC41C225775B001B17A2?OpenDocument
Timestamp: 2020-08-13 19:57:56+00:00
Document Index: 939025

Matched Legal Cases: ['§ 6', '§ 22', '§ 23', '§ 2', '§ 1', '§ 2', '§ 3']

Õigusakti eelnõu: Määrus nr.LVK-M-0019 Hooldajatoetuse määra kehtestamine Tartu Linnavolikogu, Määrus LVK-M-0019
Õigusakti eelnõu: Hooldajatoetuse määra kehtestamine
Teema: Hooldajatoetuse määra kehtestamine
Reg. number: LVK-M-0019
Koostamise kp: 21.06.2010
Koostaja: Indrek Sooniste
Ettekandja: Vladimir Šokman
Esitab: linnavalitsus, 21.06.2010 istungi protokoll nr 42
Sotsiaalkomisjoni protokoll nr 8:
Õigusakt: Tartu Linnavolikogu 9.07.2010 määrus nr 14 "Hooldajatoetuse määra kehtestamine"
21. juuni 2010. a. nr LVK-M-0019
Hooldajatoetuse määra kehtestamine
Määrus kehtestatakse kohaliku omavalitsuse korralduse seaduse § 6 lg 1 ja § 22 lg 1 p 37, sotsiaalhoolekande seaduse § 23 ja Tartu Linnavolikogu 10. juuni 2010. a määruse nr 13 "Hoolduse seadmise, hooldaja määramise ja hooldajatoetuse maksmise kord" § 2 p 2 alusel.
§ 1. Kehtestada hooldajatoetuse määraks alates 1. juulist 2010. a 600 krooni.
§ 2. Tartu Linnavolikogu 28. septembri 2006. a otsuse nr 132 "Hooldajatoetuse määra kehtestamine" punkt 1 tunnistatakse kehtetuks.
§ 3. Määrus jõustub 15. juulil 2010. a.
Tartu Linnavolikogu määruse eelnõu "Hooldajatoetuse määra kehtestamine " juurde
Tartu Linnavolikogu kinnitas 10. juuni 2010. a määrusega nr 13 "Hoolduse seadmise, hooldaja määramise ja hooldajatoetuse maksmise korra" Tartu linnas.
Uue korra kehtestamisega muutub alates 1. juulist 2010. a kehtetuks Tartu Linnavolikogu 17. märtsi 2005. a määrus nr 98 "Hooldajatoetuse maksmise kord", mille alusel oli kehtestatud hooldajatoetuse määr alates 2006. aastast. Seega on muutub kehtetuks Tartu Linnavolikogu 28. septembri 2006. a otsuse nr 132 "Hooldajatoetuse määra kehtestamine" alus.
Tartu Linnavolikogu 10. juuni 2010. a määruse nr 13 "Hoolduse seadmise, hooldaja määramise ja hooldajatoetuse maksmise kord" alusel kehtestab hooldajatoetuse määra linnavolikogu.
Eelnõuga teeb linnavalitsus ettepaneku kehtestada hooldajatoetuse määraks senikehtinud määr 600 krooni. Hooldajatoetust täisealise puudega inimese hooldamise eest makstakse Tartu linnas kolmes erinevas suuruses: 60%, 100% ja 170% hooldajatoetuse määrast. Käesoleval ajal on Tartus 2600 hooldajat, kelle hooldusel on 2825 hooldatavat. 2010. aastal on Tartu linna kulutused hooldajatoetusele ja sotsiaalmaksule hooldajatoetuselt 23,4 mln krooni.
eakate ja puuetega inimeste hoolekandeteenistuse juhataja-hooldusala peaspetsialist